### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Tilladelse til tilbygning af rækkehuset på Mads Bertelsen 47, 8270 Højbjerg med 40 kvm.

### Resumé

Der er søgt om at udvide rækkehusets boligareal med 36,5 kvm. samt et overdækket areal på 3,5 kvm. Bygningen er i dag et af 36 rækkehuse med et oprindeligt bebygget areal på 99 kvm.

 En partshøring har medført væsentlige indsigelser fra naboen. I indsigelserne peges der hovedsageligt på højden og den heraf følgende lysforringelse. Endvidere påpeger naboen, at tilbygningen enten kan sænkes i højden eller flyttes helt. Byggeriet forudsætter, at Teknik og Miljø undlader at håndhæve servitutten, som naboen mener, det ansøgte projekt kan afvises med henvisning til.

 Ansøger mener, at der er tale om en tilbygning, der er helt sædvanlig for området, da de fleste rækkehuse i bebyggelsen har tilbygninger med tilsvarende placering.

 Teknik og Miljø vurderer, at projektet er tilpasset den eksisterende bebyggelse i området. Tilbygningen ønskes placeret som øvrige tilbygninger i området, og den vurderes ikke at medføre væsentlige indbliks- eller skyggegener.

### Indstilling

At byrådet godkender det ansøgte projekt, og bemyndiger Teknik og Miljø til at meddele de fornødne tilladelser og dispensationer.

### Sagens forløb

17-04-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-04-2018 Magistraten
Fremsendes til [adresse] med bemærkning, at Magistraten i mødet den 23. april 2018 anbefaler, at byrådet tiltræder Magistratsafdelingen for Teknik og Miljøs indstilling af 9. april 2018.
 02-05-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. maj 2018.
 07-05-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.